
	Explicació d'una història

La mestra demana als alumnes que seguin en rotllana per explicar una història. L'interessa que tots vegin les imatges que mostrarà ja que vol treballar la descripció i la lectura de la imatge. Per fer-ho, cada vegada que vol mostrar una imatge nova ha d'apropar-se a l'alumnat que té més lluny ja que hi ha petits detalls que de lluny no es veuen. Els nens i nenes que estan més lluny no participen tant, es mouen molt, fan soroll..
	
Proposem fer servir la PDI  per presentar imatges per explicar una història entre tots. Fins i tot un cop acabada la història es poden fer activitats posteriors, canviant l’ordre de les imatges i demanant a alguns alumnes que les endressin o fer-los escriure paraules claus ( si són petits) o frases (si són més grans).
A Cicle Superior estaria molt bé, introduir les gravacions amb màquina de gravar, amb tablet, se’ls hi dóna un fragment a cada grup de 5-6 components i han de gravar, després ho es passa a l’ordinador d’aula i que vegin les gravacions, han de ser capaços d’entreenllaçar totes les parts.


	 Proposta feta per l’Iván Sales al fòrum:
He escollit la dimensió "Instruments i aplicacions", les competències digitals de "Seleccionar, utilitzar i programar dispositius digitals i les seves funcionalitats d'acord amb les tasques a realitzar" i "Utilitzar les funcions bàsiques de les aplicacions d'edició de textos, tractament de dades numèriques i presentacions multimèdia".
La meva proposta està relacionada a l'exposició d'un treball grupal realitzat prèviament mitjançant la recollida d'informació del llibre de text i Internet a través d'ordinadors portàtils. Aquesta activitat la estem realitzant actualment al nostre centre, on per grups s'han de preparar un tema prèviament seleccionat i a través del llibre de text amb l'ajuda d'Internet, han de seleccionar la informació i organitzar-la per a realitzar una presentació Power-Point. A l'hora de realitzar la presentació ho fan a través de la PDI front els seus companys.
En aquest cas, la PDI es fa servir com a projector de la presentació realitzada pel grup de treball.
	
Nosaltres proposem  la mateixa activitat, però com un joc. L’alumnat hauria de preparar una mena de trivial sobre el tema treballat, una pregunta, amb tres respostes possibles i en la següent diapositiva  la solució amb una petita explicació, que pot llegir i aclarir un dels membres del grup que fa la presentació. D’aquesta manera fem participar a tot l’alumnat d’una manera més activa.
Estem fent un trivial Olímpic, ja que com a projecte d’escola són els Jocs Olímpics i els nens i nenes de 6è estan creant el trivial, s’ho estan passant superbé i estan fent treball cooperatiu mitjançant el portàtil i  un word que s’han creat i s’han pujat al drive.



